1. Otvoríme si stránku [www.crepc.sk](http://www.crepc.sk) a  z ponuky *Navigácia CREPČ* si vyberieme možnosť CREPČ 2.
2. V hornej čiernej lište sa nastavíme myšou na vyhľadávacie okno. Napíšeme priezvisko + meno osoby, ktorej výstup potrebujeme generovať.  Z ponuky vedľa mena si vyberieme možnosť *Osoby*; stlačíme Hľadať.



1. Môže sa zobraziť viacej rovnakých mien – ide o menovcov. Správny autor je definovaný rokom narodenia a pracoviskom.
2. V pravej časti vedľa mena sa nachádza znak založenej stránky symbolizujúci výstupy. Jeho zakliknutím sa dostaneme do vyhľadávacieho formulára.



1. Vo vyhľadávacom formulári si v prvom riadku *Typ a zoradenie výstupu* zvolíme možnosť EPČ výstup pre osobu . systém nám ponúka viacero typov výstupov:

**Citačný** – výstup všetkých prác autora bez ohlasov vrátane štatistiky

**Citačný len s ohlasmi** - výstup len tých prác autora, ku ktorým sú evidované ohlasy vrátane štatistiky

**Úplný citačný** – výstup všetkých prác s ohlasmi vrátane štatistiky

**Bibliografický** - výstup všetkých prác s uvedením percentuálneho podielu autorstva vrátane metriky časopisov vrátane štatistiky

**Štatistika –** len štatistické ukazovatele bez výstupov publikačnej činnosti vrátane ohlasov

1. Vedľa okna *Názov a formát výstupu* je ponuka dvoch formátov výstupu – editovateľný formát RTF alebo formát PDF.
2. Vo vyhľadávacom formulári máme možnosť podrobnejšie zadefinovať podmienky vyhľadávania: pracovisko, obdobie, štátna dotácia a iné podmienky.
3. Po vyplnení formulára zaklikneme *Vytvoriť zostavu.* Systém nás upozorní, že výstup bude generovaný na pozadí a po uplynutí 30 dní bude automaticky zmazaný. Potvrdíme .
4. V koreňovom adresári sa zobrazí vygenerovaný výstup na osobu. **Proces generovania trvá niekoľko minút.** V časti *Akcie* si vyberieme možnosť *Stiahnuť.* Výstup bude k dispozícii vo formáte, aký sme si v úvode zvolili. Po jeho uložení môžeme výstup zmazať.